als_Latn dik_Latn sag_Latn
Asport – Skuadrat shqiptare që militojnë në kampionatin e Maqedonisë, Renova, Shkëndija dhe Drita, duket se nuk kanë pasur javë shumë të mirë.
Përveç Renovës e cila arriti të marrë një fitore bindëse si nikoqir i Sileksit, dy ekipe tjera Shkëndija dhe Drita janë deklasuar nga Napredoku, përkatësisht Vardari i Shkupit.
Renova – Sileksi 2:0
Renova në Tetovë mundi Sileksin me rezultat 2:0 në një takim ku ekipi vendas humbi numër të madh të rasteve për të shënuar. Miqtë u bartnin mirë në teren, deri në minutën e 33-të, kur Emini shfrytëzoi daljen e gabuar të portierit të Sileksit, duke shënuar për epërsi të Renovës 1:0. Në pjesën e dytë vendasit humbën shumë raste shënimi, para se Simovski pesë minuta para fundit të realizojë për fitore të ‘gjipspunuesve’. Fitore identike 2:0 ka shënuar edhe Rabotniçki në përballjen me Metalurgun.
Plazibat në minutën e 14-të dhe Velkovski në të 66-tën ishin autor të golave për ‘romantikët’, ndërsa vlen të ceket se miqtë ndeshjen e mbyllën me 9 futbollistë, pasi me kartonë të kuq dolën portieri Pavlloviq në minutën e dytë dhe Mitrev në të 83-ën.
Napredok – Shkëndija 3:1
Në ndeshjen e lujatur në si mysafir në Kerçovë kundër Naprodokut, Shkëndija e humbi me rezultat të bindshëm 3-1.
Në një ndeshje me shumë tensione dhe nderprerje të lojës, kjo ishte edhe ajo që ndikoi në gabimin e gjyqtarit pasi në një ndërhyrje te parregult jashta fushës së rezikut, gjyqtari vendosi për penallti dhe golin e avantazhit për ekipin vendas e shënoi Kushtrim Ballazhi në minutën e 30′, ndërsa në minutat e fundit ku gjithë pritshin që pjesa e parë e ndeshjes të mbaron me rezultat minimal 1-0, në skenë del Petreski dhe shënon për 2-0 për ekipin vendas.
Pjesa e dytë e ndeshjes filloi në favor të kuq e zinjëve nga Tetova, pasi në minutën e 58′ ndëshkohet me karton te kuq portieri i Napredokit Goran Pashovski. Kjo ndikoi shumë pak tek Shkëndija, e gjitha çfarë arritë tetovarët ishte që ta zbutnin rezultatin në 2-1 me golin e shënuar nga Aliji në minutën e 71′.
Menjëherë vendasit u revanshuan me golin e Simovski në minutën e 79′ per 3-1, i cili rezultat ishte edhe rezultati final i ndeshjes. Në minutën e 88′ vendasit mbeten me 9 futbollist në fushë pasi me karton te kuq u ndeshkua Kiril Stepanovski.
Vardar – Drita 4:0
“Fat” të njëjtë sikur Shkëndija, pati edhe skuadra tjetër nga Tetova, Drita. Në stadiumin e qytetit të Shkupit Vardari ka deklasuar skuadrën e Dritës me rezultat bindës 4:0.
Goli i parë erdhi në minutat e fundit të pjesës së parë me anë të Petrov. Me rezultatin 1:0 skuadrat shkuan në pushim.
Me të filluar pjesa e dytë, Kostovski me një godtije nga rreth 25 metra shënon për 2:0. Në minutën e 69-të Vardari shënoi edhe golin e tretë me anë të Stojakoviç.
Drita asesi të këndellej dhe deri në fund të ndeshjes morri edhe golin e katërt me golin e Kostovskit.
Tabela
Vardar 15 pikë
Turnovo 13
Renova 11
Rabotniçki 10
Napredok 10
Metalurg 9
Shkëndija 8
Pelister 7
Bregalnica 7
Drita 7
Sileks 3
Teteks 3
You must be logged in to post a comment Login
als_Latn als_Latn min_Latn als_Latn als_Latn bos_Latn als_Latn als_Latn als_Latn als_Latn vec_Latn als_Latn als_Latn als_Latn als_Latn lmo_Latn als_Latn pap_Latn spa_Latn war_Latn bos_Latn szl_Latn bos_Latn nno_Latn lmo_Latn vec_Latn ltg_Latn ewe_Latn eng_Latn